Silminnäkijöiden mukaan Ihmisiä jäi loukkuun 27-kerroksiseen asuintaloon Länsi-Lontoossa. Kuolonuhrien määrästä ei ole vielä tietoa.

Yli 200 palomiestä taistelee tulipaloa vastaan Länsi-Lontoossa. Pohjois-Kensingtonin alueella sijaitsevaan Grenfell Toweriin jäi silminnäkijöiden mukaan ihmisiä loukkuun.

Palolaitos sai hälytyksen paikalle kello yhden jälkeen yöllä paikallista aikaa.

– Koko rakennus on tulessa ja tuhoutumassa täysin. Jäljelle jää korkeintaan runko. Ei tiedetä, moniko ehti ulos, kertoo Ylen toimittaja Pasi Myöhänen Lontoosta.

Ensitietojen mukana loukkaantuneita on ainakin 50.

Palo on myös levinnyt sivurakennuksiin. Kensingtonin alue on tiheästi asuttua.

– Olen sadan metrin päässä ja tuhkan peitossa, kertoivat paikallaolijat yleisradioyhtiö BBC:n mukaan (siirryt toiseen palveluun).

Talossa on 120 asuntoa ja siellä asuu ainakin 200 ihmistä, mahdollisesti paljon enemmänkin.

Palon syttymissyystä ei toistaiseksi ole tietoa, mutta palon kerrotaan lähteneen liikkeelle rakennuksen yläkerroksista.

Mahdollisista kuolonuhreista ei toistaiseksi ole tietoa, mutta BBC:n mukaan "huomattava määrä ihmisiä on kateissa".

Poliisin mukaan monin eri tavoin loukkaantuneita ihmisiä on kuitenkin viety sairaalahoitoon.

Residents continue to be evacuated from the tower block fire in #NorthKensington. A number of people being treated for a range of injuries. — Metropolitan Police (@metpoliceuk) 14. kesäkuuta 2017

Yle Uutisgrafiikka

Rakennuksesta nouseva savu näkyy kilometrien päähän.

– Palomiehet työskentelevät erittäin vaikeissa oloissa saadakseen palon hallintaan, sanoi apulaispalopäällikkö Dan Daly.

– Kyseessä on voimakas ja vakava onnettomuus. Paikalla on paljon sammutuskalustoa ja erityisosaajia.

"Talosta kuuluu avunhuutoja"

Palopaikalla oleva brittilehti The Guardianin (siirryt toiseen palveluun) toimittaja Alice Ross kertoo Twitterissä, että naapurit ovat nähneet ihmisiä sisällä ja kuulleet avunhuutoja.

Neighbours say they've recently been able to see and hear people screaming for help from Grenfell Tower. I can see a man in a window pic.twitter.com/6MekZlpLdG — Alice Ross (@aliceross_) 14. kesäkuuta 2017

Ainakin yhden ihmisen nähtiin heiluttavan valkoista kangasta rakennuksen yläkerroksissa.

Myös sivurakennuksista on kuulunut avunhuutoja.

More screams for help as the fire spreads to another side of the building. #grenfelltower #london #fire pic.twitter.com/nfuIfSUt3Y — Fabio Bebber (@biobber) 14. kesäkuuta 2017

Palavissa taloissa sisällä olevia ohjeistettiin tulemaan ulos millä keinoin tahansa. Suun edessä on kehotettu pitämään märkää kangasta.

Ihmisiä evakuoitu kirkkoihin

– Pisteliäs haju palopaikalla on kammottava, kuvailee Sky Newsin toimittaja Ashish Joshi.

Lähistöllä olevia ihmisiä on viety ensiapuun savumyrkytyksen vuoksi.

– Lähikaduilla asuvia ihmisiä on kehotettu kerämään tärkeimmät tavaransa ja siirtymään noin 20 minuutin kävelymatkan päässä sijaitsevaan kirkkoon, kertoo toimittaja Alice Ross The Guardianille.

Viranomaiset kehottavat ihmisiä pysymään poissa alueelta.

Twitterissä julkaistu video näyttää, miten kaoottinen tilanne oli palavan talon liepeillä myöhään yöllä.

Ihmiset pakenivat yövaatteissaan ilman kenkiä ja itkien. Moni etsi perheenjäseniään, Celeste Thomas twiittasi.

Suosittu asuinalue

Palon syttymissyystä ei ole esitetty arvioita eikä terrori-iskun mahdollisuutta ole suljettu pois.

– Palopaikalta ei ole kuultu esimerkiksi räjähdyksiä, sanoo Ylen toimittaja Pasi Myöhänen Lontoosta.

Pohjois-Kensingtonissa sijaitseva Grenfell Tower on lähellä Lontoon keskustaa ja suuria ostoskeskuksia.

Alue on varakasta ja suosittua, mutta siellä on myös paljon vuokrataloja. Grenfell Tower on rakennettu 1970-luvun alussa.

*Katso suoraa kuvaa Lontoosta: *Tornitalo ja naapurirakennukset tuhoutumassa täysin, savupatsas näkyy kilometrien päähän

*Lue myös: *Silminnäkijä Lontoon palopaikalla: "En löytänyt talosta hätäuloskäyntiä"

AFP, Reuters